
Narva Linnavalitsuse „Konkursi “Narva Ettevõtja” läbiviimise korra kinnitamine“ määruse eelnõu juurde 

Narva Linnavalitsuse määruse eelnõuga asendatakse alates 05.10.2016.a. Narvas kehtiva Konkursi Narva Ettevõtja läbiviimise  kord (Narva Linnavalitsuse 05.10.2016.a. määrus nr 28) uuega. 

Narva Linna Arenduse ja Ökonoomika Amet Narva LV nimel korraldab  konkursi “Narva Ettevõtja” läbiviimist eesmärgiga toetada ettevõtluse aktiivsust, tõsta linlaste huvi ettevõtluse vastu, kujundada positiivset ühiskondlikku suhtumist ettevõtlusesse ja selle väärtustamist ning tunnustada Narva kohaliku omavalitsuse poolt Narva edukamaid ettevõtjaid.
Uues korras on täpsustatud osalemise tingimused ja taotluste hindamise kord ning hindamiskriteeriumid. 

Korra § 1 on toodud määruse reguleerimisala.
Mõisted on toodud paragrahvis 2.
Korra §-s 3 on toodud konkursi läbiviimise eesmärk.
Korra §-s 4 on toodud konkursi kategooriad: 
Narva Parim Ettevõte;
Narva Parim Väikeettevõte;
Narva Parim Investeerija;
Narva Parim Töökohtade Looja;
Narva Parim Turismiettevõtja;
Narva Parim Startija;
Narva Parim Noor Ettevõtja;
[bookmark: _GoBack]Narva Parim Rohelise Mõtteviisi Juurutaja.

Korra § 5-6 kehtestab konkursi korraldamise sätted ja konkursil osalemise tingimused.
Uue korra järgi konkursil osalemiseks tuleb esitada taotlus Narva Linna Arenduse ja Ökonoomika Ametile. Oma kandidatuuri võivad esitada nõutele vastavad ettevõtjad ise, nende töötajad, kliendid, erialaorganisatsioonid, partnerid jt.

Uues korras §-s 7 on toodud hindamiskriteeriumid igas konkursi kategoorias.
Korra §-s 8 on toodud taotluste hindamise kord ja tulemuste kinnitamise sätted. 
Korra §-s 9 on toodud võitjate autasustamise sätted.
Korra § 10 kehtestab korra rakendussätted.

Seoses ülaltooduga palume võtta vastu määrus „Konkursi “Narva Ettevõtja” läbiviimise korra kinnitamine“ ja tunnistada kehtetuks Narva Linnavolikogu 05.10.2016.a määrus nr 28 “ Konkursi “Narva Ettevõtja” läbiviimise korra kinnitamine ” (Avaldamismärge RT IV, 13.10.2016, 3; https://www.riigiteataja.ee/akt/413102016003).

